title: 2011/11/UE: Decizia Băncii Centrale Europene din 27 decembrie 2010 privind transmiterea datelor confidențiale în temeiul cadrului comun pentru registrele de uz statistic ale întreprinderilor (BCE/2010/33)

text:
               11.1.2011

               RO

               Jurnalul Oficial al Uniunii Europene

               L 6/37

         DECIZIA BĂNCII CENTRALE EUROPENE
   din 27 decembrie 2010
   privind transmiterea datelor confidențiale în temeiul cadrului comun pentru registrele de uz statistic ale întreprinderilor
   (BCE/2010/33)
   (2011/11/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 5,
   având în vedere Regulamentul (CE) nr. 177/2008 al Parlamentului European și al Consiliului din 20 februarie 2008 de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului (1), în special articolul 12,
   având în vedere Regulamentul (CE) nr. 192/2009 al Comisiei din 11 martie 2009 de punere în aplicare a Regulamentului (CE) nr. 177/2008 al Parlamentului European și al Consiliului de stabilire a unui cadru comun pentru registrele de uz statistic ale întreprinderilor cu privire la schimbul de date confidențiale între Comisie (Eurostat) și statele membre (2),
   având în vedere Regulamentul (UE) nr. 1097/2010 al Comisiei din 26 noiembrie 2010 de punere în aplicare a Regulamentului (CE) nr. 177/2008 al Parlamentului European și al Consiliului de stabilire a unui cadru comun pentru registrele de uz statistic ale întreprinderilor, în ceea ce privește schimbul de date confidențiale între Comisie (Eurostat) și băncile centrale (3),
   având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (4), în special articolul 8a alineatele (2), (3) și (5) și articolul 8b,
   având în vedere contribuția adusă de Consiliul general, în conformitate cu articolul 46.2 prima liniuță din Statutul SEBC,
   întrucât:

               (1)

               Regulamentul (CE) nr. 177/2008 stabilește un nou cadru comun pentru registrele de întreprindere în ceea ce privește datele grupurilor de întreprinderi multinaționale utilizate exclusiv în scopuri statistice, în vederea asigurării evoluției registrelor întreprinderilor într-un cadru armonizat.

               (2)

               Un schimb de date confidențiale între Comisie și băncile centrale naționale ale statelor membre a căror monedă este euro (denumite în continuare „BCN”) și între Comisie și Banca Centrală Europeană (BCE) ar trebui să contribuie la asigurarea calității informațiilor privind grupurile de întreprinderi multinaționale din Uniune.

               (3)

               În vederea stabilirii formatului, măsurilor și procedurilor de securitate și de asigurare a confidențialității aplicabile datelor transmise de la Comisie către BCN și BCE, Comisia a adoptat Regulamentul (UE) nr. 1097/2010 de punere în aplicare a Regulamentului (CE) nr. 177/2008.

               (4)

               Întrucât Sistemul European al Băncilor Centrale și Sistemul statistic european (SSE) au structuri de guvernanță separate, este necesar să se definească formatul, măsurile de securitate și de asigurare a confidențialității, precum și procedurile aplicabile în cazul datelor pe care BCE și BCN le primesc de la Comisie și al datelor transmise de BCN institutelor naționale de statistică și altor autorități naționale care participă la SSE, astfel cum este definit în Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (5).

               (5)

               Dispozițiile prezentei decizii pot fi extinse pentru a fi aplicabile și băncilor centrale ale statelor membre a căror monedă nu este euro în baza unui acord între aceste bănci centrale și BCE,

         ADOPTĂ PREZENTA DECIZIE:
   Articolul 1
   Domeniul de aplicare
   (1)   BCN utilizează tabelul din partea B a anexei la Regulamentul (UE) nr. 1097/2010 atunci când transmit date privind caracteristicile grupurilor de întreprinderi multinaționale și unităților componente ale acestora către institutul național de statistică și alte autorități naționale din statul lor membru care participă la SSE (denumite în continuare „membru SSE”), cu respectarea regimului de confidențialitate prevăzut în Regulamentul (CE) nr. 2533/98.
   (2)   BCN fac obiectul articolului 3 din prezenta decizie atunci când transmit date privind aceste caracteristici membrului SSE din statul lor membru pentru evaluare, corectare, completare și integrare în datele pe care acel membru SSE le transmite Comisiei (Eurostat) în temeiul articolului 11 din Regulamentul (CE) nr. 177/2008.
   Articolul 2
   Formatul și procedurile de transmitere
   (1)   Formatul prevăzut în anexă este utilizat în cazurile în care datele sunt transmise de BCN membrilor SSE.
   (2)   Atunci când datele sunt transmise de BCN membrilor SSE, datele și metadatele sunt transmise în conformitate cu standardele SSE și cu structura stabilită în cea mai recentă versiune a manualului de recomandări privind registrele de întreprindere al Eurostat pus la dispoziție de către Comisie (Eurostat).
   (3)   Atunci când datele sunt transmise de BCN membrilor SSE, BCN respectă aceleași convenții de numire, structuri și definiții ale domeniilor precum cele la care se face trimitere în Regulamentul (CE) nr. 192/2009.
   (4)   Schimbul de date și metadate transmise în temeiul prezentei decizii se efectuează în format electronic.
   (5)   Transmiterea de date și metadate în temeiul prezentei decizii se efectuează prin sistemul securizat folosit pentru transmiterea de date confidențiale sau prin acces la distanță securizat.
   Articolul 3
   Măsurile de securitate și de asigurare a confidențialității
   (1)   BCE și BCN stochează datele primite de la Comisie (Eurostat) în temeiul Regulamentului (CE) nr. 177/2008 și al Regulamentului (UE) nr. 1097/2010 și marcate drept confidențiale într-o zonă de securitate cu acces limitat și controlat.
   (2)   Datele primite de BCE și BCN de la Comisie (Eurostat) sunt folosite exclusiv în scopuri statistice.
   (3)   BCE și BCN asigură includerea în raportul anual privind asigurarea confidențialității a informațiilor privind măsurile de securitate luate sau informarea Comisiei (Eurostat) și a autorităților naționale relevante prin alte mijloace.
   Articolul 4
   Dispoziție finală
   Prezenta decizie intră în vigoare la 1 ianuarie 2011.

      Adoptată la Frankfurt pe Main, 27 decembrie 2010.

            Președintele BCE

         Jean-Claude TRICHET

      (1)  JO L 61, 5.3.2008, p. 6.

      (2)  JO L 67, 12.3.2009, p. 14.

      (3)  JO L 312, 27.11.2010, p. 1.

      (4)  JO L 318, 27.11.1998, p. 8.

      (5)  JO L 87, 31.3.2009, p. 164.

      ANEXĂ

         STRUCTURA ȘI FORMATUL PENTRU TRANSMITEREA DE DATE

      Următoarele seturi de date care conțin informații confidențiale sunt incluse în procesul de gestionare a calității datelor din registrul Uniunii privind grupurile de întreprinderi multinaționale și unitățile componente ale acestora (denumit în continuare „registrul EuroGroups”):

                  —

                  Seturi de date cu rezultate ale procesului de corelare;

                  —

                  Seturi de date cu informații privind unitățile juridice;

                  —

                  Seturi de date cu informații privind controlul și participația în unități;

                  —

                  Seturi de date cu informații privind întreprinderile;

                  —

                  Seturi de date cu informații privind grupurile de întreprinderi globale;

                  —

                  Seturi de date cu informații privind grupurile de întreprinderi trunchiate.

            Un set de date cu informații privind grupurile de întreprinderi trunchiate și grupurile de întreprinderi globale este generat la sfârșitul fiecărui ciclu de gestionare a calității datelor din registrul EuroGroups.
      Formatul pentru seturile de date este prevăzut în partea A a anexei la Regulamentul (CE) nr. 192/2009.
      În scopul îmbunătățirii calității informațiilor privind grupurile de întreprinderi multinaționale din Uniune, BCN transmit membrului SSE din statul lor membru seturile de date cu informațiile corectate și completate, inclusiv simbolurile de confidențialitate. În temeiul părții A din anexa la Regulamentul (UE) nr. 1097/2010, autoritatea națională relevantă evaluează corecturile, completările și simbolurile de confidențialitate primite de la BCN și, după caz, le integrează în datele pe care acestea le transmit Comisiei (Eurostat) în temeiul articolului 11 din Regulamentul (CE) nr. 177/2008.


               12.2.2016

               RO

               Jurnalul Oficial al Uniunii Europene

               C 55/131

         P7_TA(2013)0195
   Cererea de apărare a imunității și privilegiilor lui Gabriele Albertini
   Decizia Parlamentului European din 21 mai 2013 privind cererea de apărare a imunității și privilegiilor lui Gabriele Albertini (2012/2240(IMM))
   (2016/C 055/23)

      Parlamentul European,

               —

               având în vedere cererea lui Gabriele Albertini din 19 iulie 2012, comunicată în ședința plenară din 10 septembrie 2012, de apărare a imunității sale în cadrul unei proceduri aflate pe rolul Tribunalului Milano din Italia,

               —

               în urma audierii lui Gabriele Albertini, în conformitate cu articolul 7 alineatul (3) din Regulamentul de procedură,

               —

               având în vedere articolul 68 din Constituția Republicii Italiene, astfel cum a fost modificată prin Legea constituțională nr. 3 din 29 octombrie 1993,

               —

               având în vedere articolul 8 din Protocolul nr. 7 privind privilegiile și imunitățile Uniunii Europene, anexat la Tratatul privind funcționarea Uniunii Europene și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),

               —

               având în vedere articolul 6 alineatul (3) și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A7-0149/2013),

               A.

               întrucât un deputat în Parlamentul European, Gabriele Albertini, a cerut apărarea imunității sale parlamentare în cadrul unei proceduri aflate pe rolul unui tribunal din Italia;

               B.

               întrucât solicitarea lui Gabriele Albertini este legată de o cerere de chemare în judecată depusă împotriva sa la Tribunalul Milano în numele lui Alfredo Robledo, referitoare la declarațiile făcute de Gabriele Albertini într-un prim interviu publicat în cotidianul italian Il Sole 24 Ore la 26 octombrie 2011 și într-un al doilea interviu publicat de cotidianul italian Corriere della Sera la 19 februarie 2012;

               C.

               întrucât, conform actului de chemare în judecată, declarațiile făcute în aceste interviuri constituie o calomnie, drept pentru care se solicită despăgubiri;

               D.

               întrucât declarațiile făcute în ambele interviuri vizează „procesul derivatelor”privind investigarea unor fapte ce au avut loc în 2005, în care este implicată municipalitatea din Milano și care au legătură cu funcția de primar al orașului exercitată de Gabriele Albertini;

               E.

               întrucât ambele interviuri au fost acordate într-o perioadă în care Gabriele Albertini era deputat în Parlamentul European, în urma alegerilor din 2004 și 2009 pentru Parlamentul European;

               F.

               întrucât, în conformitate cu articolul 8 din Protocolul privind privilegiile și imunitățile Uniunii Europene, membrii Parlamentului European nu pot fi cercetați, reținuți sau urmăriți datorită opiniilor sau voturilor exprimate în cadrul exercitării funcțiilor lor;

               G.

               întrucât, potrivit practicii consacrate a Parlamentului, faptul că o procedură judiciară este de natură civilă sau administrativă ori include anumite aspecte care se încadrează în dreptul civil sau administrativ nu împiedică per se aplicarea imunității acordate prin articolul respectiv;

               H.

               întrucât faptele cauzei, prezentate în actul de chemare în judecată și în explicația orală a lui Gabriele Albertini în fața Comisiei pentru afaceri juridice, indică că declarațiile făcute nu au o legătură directă și evidentă cu exercitarea de către Gabriele Albertini a funcțiilor sale de membru în Parlamentul European;

               I.

               întrucât Gabriele Albertini, acordând ambele interviuri în cauză privind „procesul derivatelor”, nu a acționat, prin urmare, în exercițiul funcției sale de membru în Parlamentul European,

               1.

               hotărăște să nu apere imunitatea și privilegiile lui Gabriele Albertini;

               2.

               încredințează Președintelui sarcina de a transmite imediat prezenta decizie autorității competente a Republicii Italiene și lui Gabriele Albertini.

      (1)  Hotărârea din 12 mai 1964 în cauza 101/63 Wagner/Fohrmann și Krier (Rec. 1964, p. 387), hotărârea din 10 iulie 1986 în cauza 149/85 Wybot/Faure și alții (Rec. 1986, p. 2391), hotărârea din 15 octombrie 2008 în cauza T-345/05 Mote/Parlamentul (Rep. 2008, p. II-2849), hotărârea din 21 octombrie 2008 în cauzele conexate C-200/07 și C-201/07 Marra/De Gregorio și Clemente (Rep. 2008, p. I-7929), hotărârea din 19 martie 2010 în cauza T-42/06 Gollnisch/Parlamentul (Rep. 2010, p. II-1135), hotărârea din 6 septembrie 2011 în cauza C-163/10 Patriciello (Rep. 2011, p. I-7565).


title: 2014/556/UE: Decizia Parlamentului European din 3 aprilie 2014 privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea VII – Comitetul Regiunilor

text:
               5.9.2014

               RO

               Jurnalul Oficial al Uniunii Europene

               L 266/136

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea VII – Comitetul Regiunilor
   (2014/556/UE)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2012 (1),

               —

               având în vedere conturile anuale consolidate ale Uniunii Europene pentru exercițiul financiar 2012 [COM(2013) 570 – C7-0279/2013] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2012, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2012 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0226/2014),

               1.

               acordă Secretarului General al Comitetului Regiunilor descărcarea de gestiune pentru execuția bugetului Comitetului Regiunilor aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 56, 29.2.2012.

      (2)  JO C 334, 15.11.2013, p. 1.

      (3)  JO C 331, 14.11.2013, p. 1.

      (4)  JO C 334, 15.11.2013, p. 122.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.


Anunţ juridic important

|

52007BP0127(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului Agenţiei Europene pentru Securitatea Reţelelor Informatice şi a Datelor aferent exerciţiului financiar 2005 (C6-0401/2006 - 2006/2168(DEC))

Jurnalul Oficial 074 E , 20/03/2008 p. 0267 - 0268

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului Agenţiei Europene pentru Securitatea Reţelelor Informatice şi a Datelor aferent exerciţiului financiar 2005 (C6-0401/2006 — 2006/2168(DEC))Parlamentul European,- având în vedere conturile anuale finale ale Agenţiei Europene pentru Securitatea Reţelelor Informatice şi a Datelor pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Agenţiei Europene pentru Securitatea Reţelelor Informatice şi a Datelor pentru exerciţiul financiar 2005, precum şi răspunsurile agenţiei [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 460/2004 al Parlamentului European şi al Consiliului din 10 martie 2004 de instituire a unei Agenţii Europene pentru Securitatea Reţelelor Informatice şi a Datelor [4], în special articolul 17,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar (A6-0102/2007),1. acordă directorului Agenţiei Europene pentru Securitatea Reţelelor Informatice şi a Datelor descărcarea de gestiune pentru execuţia bugetului agenţiei aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului Agenţiei Europene pentru Securitatea Reţelelor Informatice şi a Datelor, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).[1] JO C 266, 31.10.2006, p. 16.[2] JO C 312, 19.12.2006, p. 1.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 77, 13.3.2004, p. 1.[5] JO L 357, 31.12.2002, p. 72.--------------------------------------------------


Anunţ juridic important

|

52007BP0116(02)

2. Decizia Parlamentului European din 24 aprilie 2007 privind închiderea conturilor Observatorului European pentru Droguri şi Toxicomanie pentru exerciţiul financiar 2005 (C6-0390/2006 - 2006/2157(DEC))

Jurnalul Oficial 074 E , 20/03/2008 p. 0203 - 0204

		2.Decizia Parlamentului European din 24 aprilie 2007 privind închiderea conturilor Observatorului European pentru Droguri şi Toxicomanie pentru exerciţiul financiar 2005 (C6-0390/2006 — 2006/2157(DEC))Parlamentul European,- având în vedere conturile anuale finale ale Observatorului European pentru Droguri şi Toxicomanie privind exerciţiul financiar 2005 [1],- având în vedere raportul Curţii de Conturi privind conturile anuale finale ale Observatorului European pentru Droguri şi Toxicomanie pentru exerciţiul financiar 2005, precum şi răspunsurile observatorului [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri şi Toxicomanie [4], în special articolul 11a,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0100/2007),1. constată că situaţia conturilor anuale finale ale Observatorului European pentru Droguri şi Toxicomanie pentru exerciţiile financiare 2004 şi 2005 se prezintă după cum urmează:Sursa: Informaţii furnizate de observator — acest tabel rezumă datele furnizate de observator în conturile sale anuale.(în mii EUR) |Contul de venituri şi cheltuieli pentru exerciţiile financiare 2004 şi 2005 || 2005 | 2004 |VenituriSubvenţii din partea Comisie | 12000 | 11730 |Subvenţii din partea Norvegiei | 516 | 514 |Venituri atribuite | 190 | 211 |Venituri diverse | 93 | 33 |Total venituri (a) | 12799 | 12488 |Cheltuieli bugetare pe durata exerciţiului financiarPersonal — Titlul I din buget— Plăţi | 5762 | 5832 |— Credite reportate | 154 | 122 |Administraţie — Titlul II din buget— Plăţi | 1094 | 1088 |— Credite reportate | 650 | 356 |Activităţi de exploatare — Titlul III din buget— Plăţi aferente creditelor de plată din anul financiar | 4159 | 2342 |— Credite reportate | | 1260 |Venituri alocate (PHARE şi ţări terţe) | 101 | 201 |Total cheltuieli (b) | 11920 | 11200 |Rezultatul exerciţiului financiar (a-b) | 879 | 1288 |Sold reportat din exerciţiul financiar anterior | 1508 | 295 |Credite reportate şi anulate | 1239 | 245 |Sume neutilizate în exerciţiul financiar anterior, reutilizabile | -58 | 15 |Restituiri către Comisie | -1508 | -3 |Restituiri către Norvegia | -128 | 81 |Diferenţe de curs valutar | 1 | -1 |Soldul exerciţiului financiar (subvenţii CE + contribuţie Norvegia) | 1933 | 1920 |Contribuţie Norvegia 2005 | -516 | |Soldul exerciţiului financiar — doar subvenţii CE | 1417 | |2. aprobă închiderea conturilor Observatorului European pentru Droguri şi Toxicomanie pentru exerciţiul financiar 2005;3. încredinţează Preşedintelui sarcina de a transmite prezenta decizie directorului Observatorului European pentru Droguri şi Toxicomanie, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).[1] JO C 266, 31.10.2006, p. 43.[2] JO C 312, 19.12.2006, p. 86.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 36, 12.2.1993, p.1, Regulament astfel cum a fost modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).[5] JO L 357, 31.12.2002, p. 72.--------------------------------------------------


title: Decizia Consiliului din 18 iulie 1994 referitoare la încheierea Acordului de cooperare dintre Comunitatea Europeană și Republica India privind parteneriatul și dezvoltarea

text:
               11/Volumul 09

               RO

               Jurnalul Ofícial al Uniunii Europene

               289

         31994D0578

               L 223/23

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 18 iulie 1994
   referitoare la încheierea Acordului de cooperare dintre Comunitatea Europeană și Republica India privind parteneriatul și dezvoltarea
   (94/578/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 113 și 130y, coroborate cu articolul 228 alineatul (2) prima teză și alineatul (3) primul paragraf,
   având în vedere propunerea Comisiei (1),
   având în vedere avizul Parlamentului European (2),
   întrucât, în temeiul articolului 130u din tratat, politica Comunității în domeniul cooperării pentru dezvoltare trebuie să favorizeze dezvoltarea economică și socială durabilă a țărilor în curs de dezvoltare, integrarea lor armonioasă și progresivă în economia mondială și lupta împotriva sărăciei în aceste țări;
   întrucât, pentru atingerea obiectivelor sale în domeniul relațiilor externe, Comunitatea trebuie să aprobe acordul menționat în prezenta decizie,
   DECIDE:
   Articolul 1
   Acordul de cooperare dintre Comunitatea Europeană și Republica India privind parteneriatul și dezvoltarea se aprobă în numele Comunității.
   Textul acordului se anexează la prezenta decizie.
   Articolul 2
   Președintele Consiliului procedează, în numele Comunității, la notificarea prevăzută la articolul 29 din acord (3).
   Articolul 3
   Comisia, asistată de reprezentanți ai statelor membre, reprezintă Comunitatea în comisia mixtă menționată la articolul 22 din acord.
   Articolul 4
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 18 iulie 1994.

            Pentru Consiliu

            Președintele

         K. KINKEL

      (1)  JO C 103, 14.4.1993, p. 8.

      (2)  JO C 128, 9.5.1994.

      (3)  JO L 223, 27.8.1994, p. 35.


title: Decizia (UE) 2015/715 a Comisiei din 30 aprilie 2015 de modificare a anexei I la Regulamentul (CE) nr. 715/2009 al Parlamentului European și al Consiliului privind condițiile de acces la rețelele pentru transportul gazelor naturale (Text cu relevanță pentru SEE)

text:
               5.5.2015

               RO

               Jurnalul Oficial al Uniunii Europene

               L 114/9

         DECIZIA (UE) 2015/715 A COMISIEI
   din 30 aprilie 2015
   de modificare a anexei I la Regulamentul (CE) nr. 715/2009 al Parlamentului European și al Consiliului privind condițiile de acces la rețelele pentru transportul gazelor naturale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 715/2009 al Parlamentului European și al Consiliului din 13 iulie 2009 privind condițiile de acces la rețelele pentru transportul gazelor naturale și de abrogare a Regulamentului (CE) nr. 1775/2005 (1), în special articolul 23 alineatul (2),
   întrucât:

               (1)

               Decizia 2012/490/UE a Comisiei (2) a modificat procedurile de gestionare a congestiei și cerințele de transparență prevăzute în anexa I la Regulamentul (CE) nr. 715/2009 cu scopul de a pune în aplicare normele armonizate privind gestionarea congestiei la nivel european.

               (2)

               În procesul de punere în aplicare a Deciziei 2012/490/UE au apărut neconcordanțe în ceea ce privește data de publicare a raportului de monitorizare al agenției privind congestia la punctele de interconectare și data publicării informațiilor de către operatorii de sisteme de transport. Pentru a furniza agenției datele de care are nevoie pentru a-și îndeplini rolul de monitorizare necesar pentru punerea în aplicare eficace a Deciziei 2012/490/UE, orizontul de publicare a informațiilor de către operatorii de sisteme de transport și data la care agenția trebuie să publice raportul trebuie să fie modificate.

               (3)

               Prin urmare, anexa I la Regulamentul (CE) nr. 715/2009 ar trebui modificată în consecință.

               (4)

               Măsurile prevăzute în prezenta decizie sunt conforme cu avizul comitetului instituit prin articolul 51 din Directiva 2009/73/CE a Parlamentului European și a Consiliului (3),

         ADOPTĂ PREZENTA DECIZIE:
   Articolul 1
   Anexa I la Regulamentul (CE) nr. 715/2009 se modifică în conformitate cu anexa la prezenta decizie.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 30 aprilie 2015.

            Pentru Comisie

            Președintele

         Jean-Claude JUNCKER

      (1)  JO L 211, 14.8.2009, p. 36.

      (2)  Decizia 2012/490/UE a Comisiei din 24 august 2012 referitoare la modificarea anexei I la Regulamentul (CE) nr. 715/2009 al Parlamentului European și al Consiliului privind condițiile de acces la rețelele pentru transportul gazelor naturale (JO L 231, 28.8.2012, p. 16).

      (3)  Directiva 2009/73/CE a Parlamentului European și a Consiliului din 13 iulie 2009 privind normele comune pentru piața internă în sectorul gazelor naturale și de abrogare a Directivei 2003/55/CE (JO L 211, 14.8.2009, p. 94).

      ANEXĂ
      Anexa I la Regulamentul (CE) nr. 715/2009 se modifică după cum urmează:

                  1.

                  Punctul 2.2.1 subpunctul 2 se înlocuiește cu următorul text:

                              „2.

                              Pe baza informațiilor publicate de operatorii de sisteme de transport conform secțiunii 3 din prezenta anexă și, acolo unde este cazul, validate de autoritățile de reglementare naționale, agenția publică până la data de 1 iunie a fiecărui an, începând din 2015, un raport de monitorizare privind congestia la punctele de interconectare, cu referire la produsele de capacitate fermă vândute în anul precedent, ținând seama, în măsura posibilului, de schimburile comerciale de capacități de pe piața secundară și de utilizarea de capacitate întreruptibilă.”

                  2.

                  Punctul 3.3 subpunctul 2 se înlocuiește cu următorul text:

                              „2.

                              La toate punctele relevante, informațiile menționate la punctul 3.3 subpunctul 1 literele (a), (b) și (d) se publică cu cel puțin 24 luni înainte.”